
Esselamu alejkum ve rahmetullahi


U Bosni je popularno da se pričaju razni vicevi o plavušama i policajcima, npr. “ide plavuša ulicom, vidi koru od banane i kaže jooj opet ću pasti… ili hodaju dva drota-policajca ulicom i guraju se ko će biti u sredini…” naravno cilj je da se ismijava sa određenom skupinom ljudi ili žena ukazujući da su glupi.


Jasno mi je da je grijeh ismijavati se s ljudima spominjanjem imena osobe, ali mene zanima da li onaj koji priča vic preuzima na sebe grijehe skupine o kojoj priča vic?


Npr. sa svih plavuša ili sa svih policajaca?


Allah vam dao svaki hajr oba svijeta, amin.


* 
* 
* 
* 
* 
* 
* 

 
Da li pričanje viceva skida grijehe sa svih onih na koje se vicevi odnose?

Alejkumusselam.


Pričanje viceva ima opću formu i ne vraća se na konkretne ljude, bilo da se radi o policajcima, Bosancima, Crnogorcima i tome slično. Naravno da onaj ko priča viceve o određenoj skupini ne preuzima njihove grijehe ako uzmemo da je to grijeh i kada je grijeh. Ako uzmemo da je pričanje viceva grijeh, onda se taj grijeh svodi samo na grijeh pričanja viceva. U vjerodostojnom hadisu je došlo: “Teško onome ko laže (izmišlja) da bi nasmijavao ljude”, a jedno od tumačenja tog hadisa je da se odnosi na pričanje nečega za šta ljudi misle da je istina, a onaj ko priča to laže sa ciljem da ih nasmije. Drugo tumačenje je da se uopćeno misli na pričanje bilo čega izmišljenog, lažnog, što se nije desilo, poput viceva. Po prvom tumačenju, nije grijeh pričati viceve, šale i slično, one za koje ljudi od početka znaju da su izmišljeni  Ovo tumačenje je bliže ispravnom, a Allah zna najbolje.


 


Ve billahi tevfik


